PROCESO DE ESTABILIZACIÓN: CONTRATACIÓN PERSOAL LABORAL FIXO EDUCADORA FAMILIAR
ADMINISTRACIÓN LOCAL — Municipal — Tomiño (Persoal, oposicións, 20/12/2023)

Asunto: Contratación persoal laboral fixo educador/a familiar. Expte: 14/2023. A dita oferta de emprego público publicouse no Boletín Oficial da Provincia (BOP) núm.96 do 20.05.2022 e no Diario Oficial de Galicia nº 112 do 13.06.2022. O 13.12.2022, por resolución da alcaldía, aprobáronse as bases xerais e específicas que rexeron a convocatoria dos diversos procesos selectivos correspondentes ás prazas de estabilización de emprego temporal, polo sistema de concurso, para prover unha pluralidade de prazas de persoal funcionario de carreira e persoal laboral fixo. A convocatoria e as bases publicáronse no BOP núm.241 do 20.12.2023, anunciándose un extracto no Boletín Oficial do Estado núm.312 do 29.12.2023, comezando a partir do día seguinte o prazo de vinte días hábiles para presentar as solicitudes de participación nos procesos selectivos. Rematado o proceso selectivo, o 01.12.2023, publicouse no taboleiro de edictos aloxado na sede electrónica municipal a Acta do Tribunal Cualificador dos resultados definitivos da baremación dos méritos das persoas participantes no proceso selectivo, a desistencia daquelas persoas aspirantes que non achegaron alegacións/emendas dentro do prazo previsto, a proposta de contratación como persoal laboral fixo na praza de educadora familiar, así como os integrantes da bolsa de emprego ao superar a puntuación mínima esixida. Consonte á base 13ª das Bases xerais da convocatoria: “Concluído o proceso selectivo, os aspirantes aprobados, cun número que non poderá exceder en ningún caso o de postos convocados, serán nomeados funcionarios de carreira ou contratados como persoal laboral fixo, pola alcaldía-presidencia, unha vez que xustifiquen documentalmente o cumprimento dos requisitos previstos nestas bases para o ingreso. A proposta do tribunal cualificador terá carácter vinculante para a alcaldía-presidencia, que ordenará a publicación dos nomeamentos no Boletín Oficial da Provincia, sen prexuízo da súa toma de posesión ou formalización do preceptivo contrato laboral fixo, unha vez que se practique a notificación persoal de nomeamento. A toma de posesión efectuarase dentro do prazo máximo de 1 mes a partir da publicación do nomeamento; de non facer nin existir causa xustificada, que deberá ser alegada e aceptada, as persoas nomeadas quedarán na situación de cesantes. No caso de persoal laboral fixo procederase á formalización do preceptivo contrato de traballo no prazo indicado. A base 12ª das Bases Xerais da convocatoria, outorga un prazo de 20 días hábiles ás persoas aspirantes propostas, contados dende o día seguinte á publicación da relación de aprobados, para presentar a documentación prevista na citada base. A base 14ª das Bases xerais da convocatoria, establece que: ”As/os candidatos/as que non obteñan unha das prazas convocadas, formarán parte dunha bolsa de emprego, de conformidade co establecido na disposición adicional cuarta da Lei 20/2021, para os efectos de seren nomeados ou contratados/as como persoal funcionario interino ou laboral respectivamente, nos termos do establecido nos criterios de xestión das listas de reserva do Concello vixentes e normativa de concordante aplicación. Nestas bolsas integraranse aqueles candidatos que, participando no proceso selectivo correspondente, e non superando este, obteñan unha puntuación mínima que se considere suficiente (50% da puntuación total).” Visto que dentro do prazo establecido na base 12ª, das Bases xerais da convocatoria, a aspirante proposta presentou a documentación requirida.” En virtude das atribucións que me confire a lexislación vixente e, en concreto, os artigos 21.1. h) e 102.2 da Lei 7/1985, de 2 de abril, reguladora das bases do réxime local, 136 do RD Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, e o artigo 41.14 do RD.2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, Primeiro.— Contratar, como persoal laboral fixo a María Isabel Ayan Burillo co DNI. ***5406**, para ocupar a praza de educadora familiar, código 05.00.00.03, pertencente ao grupo A, subgrupo A2 e con xornada a tempo completo. Segundo.— Requirir á aspirante para que proceda á formalización do preceptivo contrato de traballo no prazo máximo dun mes a partir da publicación desta resolución no BOP. Terceiro.— Publicar esta resolución no BOP. Cuarto.— Constituír a bolsa de emprego de educador/a familiar, integrada polo resto de candidatos/as que superaron a nota mínima fixada na convocatoria por orde decrecente de puntuación: Quinto.— Dar conta desta resolución ao Pleno da Corporación na primeira sesión que se celebre. Sexto.— Notifíquese/Publíquese o presente acto que pon fin á vía administrativa, contra o que se poderá interpoñer, de conformidade co disposto nos artigos 52.1 da Lei 7/85 do 2 de abril de bases de réxime local, 123 e 124 da Lei 39/2015 do 1 de outubro, do procedemento administrativo común das administracións públicas, recurso potestativo de reposición no prazo dun mes para contar desde o seguinte á súa notificación/publicación, ante o mesmo órgano que ditou o acto. Se non estima oportuna a interposición do recurso potestativo de reposición poderase interpoñer recurso contencioso-administrativo no prazo de dous meses contados na mesma forma perante o xulgado do contencioso-administrativo de Pontevedra, conforme o sinalado nos artigos 8.1, 25.1 e 46.1 da Lei 29/98 do 13 de xullo, reguladora da xurisdición contencioso-administrativa. Así mesmo poderase interpoñer calquera outro recurso que estime pertinente. A alcaldesa, Sandra González Álvarez. Documento asinado en Tomiño, por sinatura dixital certificada na data que figura na marxe.